Akershus landsfengsel
Store norske leksikon,Samfunn,Politi og kriminalitet,Kriminalomsorg og fengsel,Fengsler
Akershus landsfengsel er et tidligere fengsel i Oslo. Lovbrytere som ble dømt til frihetsstraff, ble fra 1730-årene anbrakt i arbeid på festningene (slavearbeid), særlig på Akershus, som til slutt hadde plass til omkring 300 fanger. Ved fengselsloven av 1900 fikk anstalten navn av landsfengsel.
Akershus landsfengsel mottok til begynnelsen av 1930-årene tidligere straffede som skulle utholde lengre tids straff. Fangene var anbrakt på fellessaler. I 1932 var det en del opptøyer ved fengselet. Fengselet ble deretter delvis ombygd og fra 1937 tatt i bruk som særanstalt for sikrings- og forvaringsdømte. Anstalten ble okkupert av tyskerne 15. april 1940 og under hele okkupasjonen anvendt som tysk fengsel. I 1945–1946 ble anstalten brukt av de allierte, og i 1946–1950 som landssvik-anstalt. Det ble nedlagt i 1950. Les mer i Store norske leksikon fengsel fengselsstraffens historie Kriminalomsorgen